open-index/open-wikipedia-markdown huggingface dataset:
কটন বিশ্ববিদ্যালয়

**কটন বিশ্ববিদ্যালয়** () ভারতের উত্তর-পূর্বাঞ্চল অসম রাজ্যের গুয়াহাটি মহানগরে অবস্থিত একটি উচ্চশিক্ষা প্রতিষ্ঠান। ব্রিটিশ শাসিত অসমের ইন চিফ স্যার হেনরি ষ্টেডমেন কটন ও কে.সি.এস.আই ১৯০১ সনের ২৭মে কটন কলেজ প্রারম্ভ হওয়ার ঘোষণা করেন। স্যার হেনরি ষ্টেডমেন কটন অসমে উচ্চ শিক্ষার ক্ষেত্রে যথেষ্ট অবদান রাখার জন্য কলেজটির নাম কটন কলেজ রাখা হয়। অধ্যক্ষ ফ্রেডরিক উইলিয়াম সুডমার্সন সহ ৫জন অধ্যক্ষ দ্বারা কলেজটিতে প্রথম শিক্ষাদানের ব্যবস্থা করা হয়েছিল। কলেজ আরম্ভ হওয়ার সময় এফ.এ প্রথম বছরে ৩৭জন ছাত্র ও এফ.এ দ্বিতীয় বছরে ২জন সর্বমোট ৩৯ ছাত্র নিয়ে শিক্ষাদান আরম্ভ হয়েছিল। ১৯৯২ সনের ৬ অক্টোবর তারিখে ভারতের তৎকালীন রাষ্ট্রপতি শংকর দয়ালের উপস্থিতে কটন কলেজকে স্নাতকোত্তর শিক্ষা প্রতিষ্ঠান হিসেবে ঘোষণা করে। ২০০১ সনের ২৭ মে থেকে ২০০২ সনের ২৬মে সন পর্যন্ত এই কলেজ শতবার্ষিক কার্যসূচি অনুষ্ঠান করে। ভারতের তৎকালীন উপরাষ্ট্রপতি কৃষ্ণ কান্তে এই কার্যসূচিতে অংশগ্রহণ করেছিলেন। ২০০২ সনে ভারত সরকার কটন কলেজের স্মারক হিসেবে ৪টাকার বিশেষ ডাক টিকেট প্রচলন করেছিলেন।
কটন কলেজে কলা, বিজ্ঞান, সমাজ বিজ্ঞান শাখার মোট ২১টি প্রাক-স্নাতক ও ২০টি স্নাতকোত্তর বিভাগে ৫০০০জন ছাত্র-ছাত্রী ও ২৪৪ জন শিক্ষক আছে। এই কলেজ ভারতের স্বাধীনতা আন্দোলন ও সাহিত্য সংস্কৃতি আন্দোলনের কেন্দ্র হিসেবেও বিখ্যাত। ২০১৭ সনে কলেজকে রাজ্যিক বিশ্ববিদ্যালয় হিসেবে উন্নীত করা হয়।


File:Assam Cotton College.jpg|নতুন কলা ভৱন
File:Cotton College , Guwahati , Assam, India.jpg|বিশ্ববিদ্যালয়ের ভবন


## পরিবহন ও যাতায়ত ব্যবস্থা
লোকপ্রিয় গোপীনাথ বরদলৈ বিমানবন্দর থেকে কটন কলেজের দূরত্ব প্রায় ১৫কিঃমি। গুয়াহাটি রেল স্টেশন থেকে দূরত্ব প্রায় ১কিঃমি।
## অধ্যক্ষের তালিকা
১৯০১ সন থেকে ২০১২সন পর্যন্ত কটন কলেজে সর্বমোট ৫১জন অধ্যক্ষ কার্য্যভার গ্রহণ করেছেন।

## তথ্যসূত্র


বিষয়শ্রেণী:আসামের বিশ্ববিদ্যালয়
বিষয়শ্রেণী:ভারতের সরকারি বিশ্ববিদ্যালয়
বিষয়শ্রেণী:১৯০১-এ ভারতে প্রতিষ্ঠিত
বিষয়শ্রেণী:গুয়াহাটির বিশ্ববিদ্যালয় ও কলেজ
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:১৯০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯০১-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ভারতের রাজ্য বিশ্ববিদ্যালয়
ছেউড়িয়া

**ছেউড়িয়া** কুষ্টিয়া শহরের পূর্ব দিকে অবস্থিত একটি এলাকা। লালন শাহের মাজার এই ছেউড়িয়াতে অবস্থিত।

## তথ্যসূত্র

## বহিঃসংযোগ

* 
* 

বিষয়শ্রেণী:কুষ্টিয়ার পাড়া
বিষয়শ্রেণী:লালন
বিষয়শ্রেণী:কুমারখালী উপজেলা
দার্শনিক আন্দোলন

**দার্শনিক আন্দোলন** হলো একটা বিশেষ দার্শনিক শ্রেণির বাহ্যিক রূপ বা বর্ধিত আকর্ষণ, যার অন্তরালে রয়েছে কোন একটা বিশেষ বিষয় নিয়ে দার্শনিক চিন্তার জগতে পরিবর্তন আনার প্রচেষ্টা। প্রথম সারির দার্শনিক আন্দোলনগুলো প্রায়শঃ জাতি, ভাষা অথবা ঐতিহাসিক যুগের জাগরণের উপর ভিত্তি করে নির্দিষ্ট করা হয়েছে।

দার্শনিক আন্দোলনের ডিসকোর্স বিভিন্ন দার্শনিকের (এবং দর্শনের সাথে সংশ্লিষ্ট ঐতিহাসিক, শিল্পী, বিজ্ঞানী ও রাজনৈতিক ব্যক্তিত্বের) একটা বড় অংশের দৃষ্টিভঙ্গির উপর নির্ভর করে সম্পাদিত হয়। অন্যভাবে বললে, ইতিহাসে অধিকাংশ দার্শনিক আন্দোলন ব্যৈক্তিক চিন্তাশীলদের (Individual thinkers) বিভিন্ন পন্থায় নারাজির কারণে হয়েছে। এটি সবসময় সম্ভব নয় এবং একে একটা ক্যারিকেচারের কিছু-অংশ বলতে পারি, সমর্থকদের সমমতামত থাকার কারণে এ-জাতীয় আন্দোলনকে পুষ্ট করা সম্ভব হয়েছে। অধিকন্তু, যে কোনো দার্শনিক আন্দোলনের ধারণা এক ধরনের প্যাটার্ন যার উপর ভিত্তি করে ব্যৈক্তিক চিন্তাশীলরা তাদের নিজস্ব বিশেষ ধারণার উৎকর্ষ ঘটান।

বিশেষ মত ও তত্ত্বের মতো আন্দোলন প্রায়ই ‘ইজম’ (-ism) বা ‘বাদ’ আকারে হাজির হতে পারে। নিচে আন্দোলনতূল্য কয়েকটি ‘বাদ’যুক্ত দার্শনিক ধারণা যুগভিত্তিক তুলে ধরা হলো:

## প্রাচীন দার্শনিক আন্দোলন

*কনফুসিয়বাদ
*প্লেতোনিক বাস্তববাদ
*আরিস্ততেলীয়বাদ
*পিথাগোরীয়বাদ
*পিরহোনীয় সংশয়বাদ
*এপিকিউরিয়বাদ
*স্তোয়িকবাদ
*সিনিকবাদ

## মধ্যযুগীয় দার্শনিক আন্দোলন
*নব্য কনফুসিয়বাদ
*নব্য প্লেতোবাদ
*থমবাদ
*স্কতিজম
*স্কলাস্টিসিজম

## আধুনিক দার্শনিক আন্দোলন

*অভিজ্ঞতাবাদ
*অস্তিত্ববাদ
*জার্মান ভাববাদ
*লজিসিজম
*যৌক্তিক ইতিবাদ
*আধুনিকতাবাদ
*বিষয়বাদ
*দরকারবাদ
*বুদ্ধিবাদ
*উপযোগবাদ

## সমকালিন দার্শনিক আন্দোলন
*বিনির্মাণবাদ
*আবেগবাদ
*উত্তর আধুনিকতাবাদ
*কাঠামোবাদ
*উত্তর কাঠামোবাদ
জর্জ এম হোয়াইটসাইডস

**জর্জ ম্যাকলেল্যান্ড হোয়াইটসাইডস** একজন মার্কিন রসায়নবিজ্ঞানী এবং হার্ভার্ড বিশ্ববিদ্যালয় এর রসায়নের অধ্যাপক। তিনি এনএমআর স্পেক্তোস্কোপি, জৈবধাতব যৌগ, ন্যানোপ্রযুক্তিতে তার কাজের জন্য বিখ্যাত।

## জীবনী
হোয়াইটসাইডস ১৯৬০ সালে হার্ভার্ড কলেজ থেকে ব্যাচেলর অব আর্টস এবং ক্যালিফোর্নিয়া ইনস্টিটিউট অফ টেকনোলজি থেকে ১৯৬৪ সালে রসায়নে পিএইচডি ডিগ্রি অর্জন করেন। তিনি ১৯৬৩ সালে ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক নিযুক্ত হন এবং ১৯৮২ সাল পর্যন্ত এখানে কাজ করেন। ১৯৮২ সালে তিনি তার ল্যাব হার্ভার্ডে স্থানান্তর করেন। তিনি ১৯৮৬ থেকে ১৯৮৯ সাল পর্যন্ত হার্ভার্ডের রসায়ন বিভাগের চেয়ারম্যান এবং ১৯৮৯ থেকে ১৯৯২ সাল পর্যন্ত ফ্যাকাল্টি অব আর্টস অ্যান্ড সায়েন্সেস এর সহযোগী ডীন হিসেবে দায়িত্ব পালন করেন। 

## পুরস্কার ও অর্জন

## সদস্যপদ
* আমেরিকান অ্যাকাডেমি অব আর্টস অ্যান্ড সায়েন্সেস
* ন্যাশনাল অ্যাকাডেমি অব সায়েন্সেস
* ন্যাশনাল অ্যাকাডেমি অব ইঞ্জিনিয়ারিং
* আমেরিকান ফিলোসফিক্যাল সোসাইটি
* ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট  অব সায়েন্স
* ফেলো, দ্য ইনস্টিটিউট অব ফিজিক্স
* নিউ ইয়র্ক অ্যাকাডেমি অব সায়েন্সেস
* ওয়ার্ল্ড টেকনোলজি নেটওয়ার্ক
* বিদেশী ফেলো , ইন্ডিয়ান ন্যাশনাল অ্যাকাডেমি অব সায়েন্স
* সম্মানসূচক সদস্য, ম্যাটেরিয়ালস রিসার্চ সোসাইটি অব ইন্ডিয়া
* সম্মানসূচক ফেলো, দ্য কেমিক্যাল রিসার্চ সোসাইটি অব ইন্ডিয়া
* রয়্যাল নেদারল্যান্ডস অ্যাকাডেমি অব আর্টস অ্যান্ড সায়েন্সেস
* সম্মানসূচক ফেলো, দ্য রয়েল সোসাইটি অব কেমিস্ট্রি (UK)
* Institut de France-Académie des সায়েন্সেস (2010) 

## তথ্যসূত্র

বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:প্রিস্টলি পদক বিজয়ী
বিষয়শ্রেণী:লিনাস পাউলিং অ্যাওয়ার্ড বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯৩৯-এ জন্ম
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
স্পেন জাতীয় ক্রিকেট দল

**স্প্যানিশ ক্রিকেট দল** হল যারা আন্তর্জাতিক ক্রিকেটে স্পেন-এর প্রতিনিধিত্ব করে। তারা ১৯৯২ সালে আইসিসি’র অনুমোদিত সদস্যপদ লাভ করে। তারা ২০০১ সালে ইসিসি ট্রফিতে তাদের অভিষেক ঘটায়। সেই টুর্নামেন্টে তারা ষষ্ঠ স্থান লাভ করে। ঐ একই বছর তারা একই টুর্নামেন্টে অংশগ্রহণ করে, তবে এবার তারা সপ্তম হয়। ২০০৫ সালে ইসিসি ট্রফি এর সমমানের টুর্নামেন্ট ইউরোপীয় অ্যাফিলিয়েটস চ্যাম্পিয়নশিপে তারা অংশ নেয়। তারা সেই টুর্নামেন্টে যথেষ্ট উন্নতির ছাপ রেখে তৃতীয় হয়। কিন্তু এরপরও তারা অল্পের জন্য ইউরোপীয় চ্যাম্পিয়নশিপ এর দ্বিতীয় বিভাগে খেলার সুযোগ পেতে ব্যর্থ হয়। তারা এই একই টুর্নামেন্টে ২০০৭ ও ২০০৯ সালে অংশ নেয়।

## ইতিহাস
স্পেনে প্রথম ক্রিকেট খেলার ইতিহাস পাওয়া যায় ১৮০৯ সালে যা জেনারেল লর্ড ওয়েলেসলি (পরবর্তীকালে ডিউক ওয়েলিংটন ) এর সৈন্যরা খেলে। এটা ছিল পেনিসুলার যুদ্ধ-এর শময়কার কাহিনী। এবং সৈন্যরা এটা খেলে সিয়াউদ রদ্রিগো, লুগো এবং অরেন্স-এ। সেই সময় থেকেই স্পেনীয়রা ক্রিকেট খেলত হয় নিজেদের মধ্যে বা ব্রিটিশ অধিবাসীদের সাথে।

তবে ১৯৭৫ সালে মাদ্রিদ ক্রিকেট ক্লাব প্রতিষ্ঠার মাধ্যমে স্পেনের ক্রিকেটে এক নতুন যুগের সূচনা হয়। সেসময় এই ক্লাবের খেলোয়াড় ছিল মূলত ব্রিটিশ ো ভারতীয়রা। তবে পরবর্তীকালে ওয়েস্ট ইন্ডিয়ো ও স্পেনীয়রা এই ক্লাবে যোগ দেয়। 

## টুর্নামেন্ট ইতিহাস
### ইউরোপীয় ক্রিকেট চ্যাম্পিয়নশিপ
*২০০১: ৬ষ্ঠ 
*২০০৩: ৭ম

### ইউরোপীয় অ্যাফিলিয়েটস চ্যাম্পিয়নশিপ
*২০০৫: ৩য়

### আইসিসি ইউরোপীয় তৃতীয় বিভাগ চ্যাম্পিয়নশিপ
*২০০৭: রানার্সআপ
*২০০৯: ৩য়

## তথ্যসূত্র

## বহিঃসংযোগ
*অফিসিয়াল ওয়েবসাইট
*আইসিসি প্রাতিষ্ঠানিক ওয়েবসাইটে স্পেন

বিষয়শ্রেণী:আন্তর্জাতিক ক্রিকেটে স্পেন
বিষয়শ্রেণী:স্পেনে ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:স্পেনের জাতীয় ক্রীড়া দলসমূহ
ক্রেগ ব্রেদওয়েট

**ক্রেগ ক্লেয়ারমন্ট ব্রাথওয়েট** (; জন্ম: ২ ডিসেম্বর, ১৯৯২) বার্বাডোসের সেন্ট মাইকেলের ব্ল্যাক রকে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। আন্তর্জাতিক ক্রিকেটার হিসেবে ওয়েস্ট ইন্ডিজ ক্রিকেট দলে খেলছেন।

ডানহাতি ব্যাটসম্যান ব্রেদওয়েট ঘরোয়া ক্রিকেটে বার্বাডোসের পক্ষে অংশ নিয়ে থাকেন। দলের প্রয়োজনে ডানহাতে অফ-ব্রেক বোলিংও করতে সক্ষম ‘বোবো’ ডাকনামে পরিচিত **ক্রেগ ব্রাথওয়েট**।

## খেলোয়াড়ী জীবন
জুন, ২০০৯ সালে ব্রেদওয়েট বাংলাদেশ দলের বিপক্ষে টেস্ট ক্রিকেট অংশগ্রহণের জন্য ডাক পান। মূলতঃ ওয়েস্ট ইন্ডিজ খেলোয়াড় সংস্থার সদস্যদের ডাকা ধর্মঘটের কারণেই তিনি এ সুযোগ লাভ করেছিলেন। ৬ নভেম্বর, ২০১১ তারিখে দ্বিতীয় ওয়েস্ট ইন্ডিয়ান হিসেবে নিজের ১৯তম জন্মদিনের পূর্বেই দু’টি টেস্ট অর্ধ-শতক করেন। দিল্লিতে অনুষ্ঠিত ভারতের বিপক্ষে তিনি ৬৩ রান করেছিলেন ২১২ বল খেলে।

জুন, ২০১৪ সালে তিনি পুনরায় ওয়েস্ট ইন্ডিজের টেস্ট দলের হয়ে সফরকারী নিউজিল্যান্ডের বিপক্ষে অংশগ্রহণ করেন। ১৭ জুন, ২০১৪ তারিখে নিউজিল্যান্ড দলের বিপক্ষে ২য় টেস্টে তিনি তার প্রথম সেঞ্চুরি (১২৯) করেন। কুইন্স পার্ক ওভালে অনুষ্ঠিত ঐ খেলায় তিনি ম্যান অব দ্য ম্যাচের পুরস্কার পান।

## তথ্যসূত্র

## আরও দেখুন
* ক্রিস গেইল
* ওয়েস্ট ইন্ডিজ ক্রিকেট দল
* ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

## বহিঃসংযোগ
* 
* 
* বিসিএক্রিকেট.অর্গে ক্রেগ ব্রেদওয়েট 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:সেন্ট মাইকেল, বার্বাডোসের ব্যক্তি
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:ওয়ারউইকশায়ারের ক্রিকেটার
পিটসবার্গ বিশ্ববিদ্যালয়

**পিটসবার্গ বিশ্ববিদ্যালয়** পেন্সিলভেনিয়ার পিটসবার্গে অবস্থিত একটি বিশ্ববিদ্যালয়।

## ইতিহাস
### প্রতিষ্ঠা

## ক্যাম্পাস

## গঠন ও প্রশাসন

## অ্যাকাডেমিকস
### র‍্যাংকিং

## গবেষণা

## বিখ্যাত শিক্ষার্থী
* পল সি লতেরবার, চিকিৎসাবিজ্ঞানে নোবেল পুরস্কার ২০০৩, ন্যাশনাল মেডেল অব সায়েন্স ১৯৮৭, আইইই মেডেল অব অনার ১৯৮৭, ন্যাশনাল মেডেল অব টেকনোলজি অ্যান্ড ইনোভেশন ১৯৮৮
* ওয়াঙ্গেরী মাথেই

## বিখ্যাত শিক্ষক
* অলভিন রোথ

## তথ্যসূত্র

বিষয়শ্রেণী:পেনসিলভেনিয়ার বিশ্ববিদ্যালয় ও কলেজ
বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
ঙ্গাগ-দ্বাং-ছোস-গ্রাগ্স (দ্ব্যর্থতা নিরসন)

*ঙ্গাগ-দ্বাং-ছোস-গ্রাগ্স (ঊনবিংশ গানদেন ত্রিপা) -- তিব্বতের দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা বা প্রধান
*ঙ্গাগ-দ্বাং-ছোস-গ্রাগ্স (আটান্নতম গানদেন ত্রিপা) -- তিব্বতের দ্গা'-ল্দান বৌদ্ধবিহারের আটান্নতম দ্গা'-ল্দান-খ্রি-পা বা প্রধান
*ঙ্গাগ-দ্বাং-ছোস-গ্রাগ্স (উনষাটতম গানদেন ত্রিপা) -- তিব্বতের দ্গা'-ল্দান বৌদ্ধবিহারের উনষাটতম দ্গা'-ল্দান-খ্রি-পা বা প্রধান
প্রদোষ

**প্রদোষ** বা **প্রদোষম্‌** বলতে মূলত বৈকালিক সন্ধ্যা কে বোঝানো হয়। এই সন্ধ্যাকালেই প্রদোষব্রত করা হয়, যা হিন্দু সনাতন ধর্মের একমাত্র পরমেশ্বর শিবের একটি বিশেষ পূজানুষ্ঠান। হিন্দু পঞ্জিকা অনুসারে, প্রতি মাসের শুক্ল ও কৃষ্ণ পক্ষের ত্রয়োদশী তিথিতে এই ব্রতপূজা অনুষ্ঠিত হয়। এটিকে **প্রদোষ ব্রত** বলা হয়। হিন্দুরা সূর্যাস্তের আগের ও পরের দেড় ঘণ্টা সময়কে বিশেষ পবিত্র মনে করেন। প্রদোষ ব্রতে সারা দিন উপবাস করে ওই বিশেষ সময়ে শিবের পূজা করা হয়। পূজক রুদ্রাক্ষ ও বিভূতি দ্বারা ত্রিপুণ্ড্র তিলক ধারণ করে অভিষেক, চন্দন, বিল্বপত্র, ধূপ, দীপ ও নৈবেদ্য দিয়ে শিবের পূজা করেন।
## নাম ব্যুৎপত্তি
পঞ্জিকায় "প্রদোষ" কথাটি একটি বিশেষ তিথির নাম হিসেবে ব্যবহৃত হয়। প্রদোষ কল্প ও দোশার পুত্র। তার নীশিত ও ব্যুষ্ঠ নামে দুই ভাই ছিল। এই তিনটি নামের অর্থ যথাক্রমে রাত্রির সূচনা, মধ্যভাগ ও অন্ত। প্রতি অমাবস্যার দিন থেকে প্রতি পূর্ণিমা দিনকে বলা হয় "শুক্লপক্ষ" এবং প্রতি পূর্ণিমা থেকে অমাবস্যা পর্যন্ত দিনগুলিকে "কৃষ্ণপক্ষ" বলা হয়।  প্রতি মাসে এবং প্রতি পক্ষের সময় ত্রয়োদশী (চান্দ্র পাক্ষিকের ১৩তম দিন) ও দ্বাদশী (চান্দ্র পাক্ষিকের ১২তম দিন) শেষ হওয়ার সময়টিকে প্রদোষ বলা হয়। অর্থাৎ প্রত্যেক পক্ষের দ্বাদশীর শেষ ও ত্রয়োদশীর সূচনার অংশটিকে "প্রদোষ" বলা হয়।  দক্ষিণ ভারতের সব শিবমন্দিরে প্রদোষে শিবের বাহন নন্দীর পূজা হয়। এই সময় নন্দীর পিঠে আরোহী শিব-পার্বতীর উৎসব মূর্তিগুলি নিয়ে মন্দির চত্বরে শোভাযাত্রা বের হয়।

## কিংবদন্তি

হিন্দু পুরাণ অনুসারে, দেবতারা অসুরদের হাত থেকে রক্ষা পেতে প্রদোষকালে শিবের কাছে গিয়েছিলেন। এক ত্রয়োদশী তিথিতে তারা কৈলাশ পর্বতে যান। শিবের বাহন নন্দী তাদের সহায়তা করেন। শিব অসুর বধ করে দেবতাদের সাহায্য করেন। সেই থেকে মন্দিরে ত্রয়োদশীতে নন্দী-সহ শিবের পূজার রীতি চালু হয়।

## শনি প্রদোষ
প্রদোষ তিথিটি শনিবার পড়লে সেটিকে একটি বিশেষ দিন হিসেবে গণ্য করা হয়। ভারতের মধ্যপ্রদেশ রাজ্যের উজ্জয়িনীতে মহাকালেশ্বর জ্যোতির্লিঙ্গ মন্দিরে শনি প্রদোষ বিশেষভাবে উদ্‌যাপিত হয়।

কিংবদন্তি অনুসারে, উজ্জয়িনীর রাজা চন্দ্রসেন ছিলেন শিবভক্ত। তিনি অলৌকিক ক্ষমতার অধিকারী এক মণি পেয়েছিলেন। চন্দ্রসেনের শত্রু রাজা রিপুদমন ও রাজা সিংহাদিত্য এই মণির লোভে উজ্জয়িনী আক্রমণ করেন। এই সময় চন্দ্রসেন শিবপূজা করছিলেন। শ্রীখর নামে এক কৃষকপুত্র রাজার মুখের শিবের নাম শুনে তার কাছে আসেন। কিন্তু রাজরক্ষীরা তাকে সরিয়ে দেন। শহরের বাইরে শিপ্রা নদীর তীরে শ্রীখর শিবের নাম করতে থাকেন। বৃধি নামে এক পুরোহিত সেই খবর জানতে পেরে নিজের পুত্রগণের অনুরোধে শিপ্রা নদীর তীরে শিবের নাম করতে যান। এই সময় শত্রু রাজারা উজ্জয়িনী আক্রমণ করেন। এই সময়টি ছিল শনিবার ও ত্রয়োদশী তিথি। ব্রহ্মার বরপ্রাপ্ত অদৃশ্য অসুর দূষণের সাহায্যে তারা উজ্জয়িনী লুণ্ঠন করে শিবভক্তদের আক্রমণ করেন। ভক্তদের আকূতি শুনে শিব মহাকালের রূপে উপস্থিত হন এবং চন্দ্রসেনের শত্রুদের ধ্বংস করেন। শ্রীখর ও বৃধির অনুরোধে শিব উজ্জয়িনীতে রাজ্যের প্রধান দেবতারূপে অবস্থান করতে সম্মত হন। সেই থেকে মহাকালেশ্বর জ্যোতির্লিঙ্গ রূপে শিব ও পার্বতী উজ্জয়িনীতে অবস্থান করছেন। হিন্দুরা বিশ্বাস করেন, শনি প্রদোষ ব্রত করলে শিবভক্তেরা মৃত্যুভয় ও রোগব্যাধির হাত থেকে মুক্তি পান এবং প্রচুর ধনসম্পত্তি লাভ করেন।

## পাদটীকা

## তথ্যসূত্র

* 
* 
* 
* 
* 
*.
* .
* .

## বহিঃসংযোগ

বিষয়শ্রেণী:শৈবধর্ম
বিষয়শ্রেণী:হিন্দু আচার অনুষ্ঠান
বিষয়শ্রেণী:হিন্দু পঞ্জিকা
বিপিনের সংসার

**বিপিনের সংসার** বিখ্যাত সাহিত্যিক বিভূতিভূষণ বন্দ্যোপাধ্যায় রচিত একটি উপন্যাস।

## বিবরণ

## কাহিনি সংক্ষেপ
এই উপন্যাসের কাহিনি গড়ে উঠেছে ব্রিটিশ ভারত-এর ইংরেজ শাসন আমলের শেষ সময়ে পশ্চিমবঙ্গ-এর গ্রামীণ পটভূমিতে।

## চরিত্রসমূহ

* বিপিন (উপন্যাসের কেন্দ্রীয় চরিত্র। প্রথমে বাবার পৈত্রিক পেশা হিসেবে গোমস্তার কাজ করে। পরে মানীর সাহায্যে ও উৎসাহে পল্লি ডাক্তারি করে।)
* মানী (জমিদার অনাদি চৌধুরীর বিবাহিতা মেয়ে, যার প্রকৃত নাম সুলতা। বিপিনের বাল্যবান্ধুবি ও বিবাহ পরবর্তী ভালো লাগার নারী।
* মনোরমা (বিপিনের সংসারী স্ত্রী ও দুই সন্তানের জননী। যে বিপিনের সংসারের সকল সদস্যকে আগলে রাখে।)
* শান্তি (দত্ত মহাশয়ের বিবাহিতা কন্যা। বিপিনের প্রতি বিশেষ অনুরাগী।)
* বীণা (বিপিনের বাল্যবিধবা ছোটো বোন ও এলাকার বিবাহিত পুরুষ পটলের প্রতি অনুরক্ত ছিলেন)
* পটল (বিবাহিত পুরুষ ও বীণার প্রতি অনুরক্ত।)
* কামিনী পিসি (বাল্যকাল থেকে বিধবা। গোমস্তা বিনোদ চট্টোপাধ্যায়ের রক্ষিতা)
* জমিদার অনাদি চৌধুরী
* বিশ্বেশ্বর চক্রবর্তী 
* মতি বাগদী
* বিপিনের মা 
* বলাই

## বহিঃসংযোগ

বিষয়শ্রেণী:বাংলা ভাষার উপন্যাস
বিষয়শ্রেণী:বিভূতিভূষণ বন্দ্যোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
র্গ্যাল-ম্ত্শান-সেং-গে

**র্গ্যাল-ম্ত্শান-সেং-গে** () (১৬৭৮-১৭৫৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিপ্পান্নতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
র্গ্যাল-ম্ত্শান-সেং-গে ১৬৭৮ খ্রিষ্টাব্দে তিব্বতের আমদো অঞ্চলের কা-দে'উ-ম্গো () নামক স্থানে জন্মগ্রহণ করেন। তার পিতার নাম ছিল ত্শে-রিং-ব্ক্রা-শিস () এবং মাতার নাম ছিল স্ন্যিং-মো-ল্চাগ্স ()। তিনি ত্শুল-খ্রিম্স-সেং-গে () নামক এক ভিক্ষুর নিকট শিক্ষার্থীর শপথ লাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন ঐ মহাবিদ্যালয়ের তৎকালীন প্রধান ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বিখ্যাত লামা। উনত্রিশ বছর বয়সে পঞ্চম পাঞ্চেন লামা তাকে ভিক্ষুর শপথ প্রদান করেন। এরপর তাকে কোং-পো অঞ্চলে অবস্থিত 'ব্রু-লা () বৌদ্ধবিহারের প্রধান হিসেবে নির্বাচিত করা হয়। তিন বছর পরে তিনি লাসা শহরে ফিরে এসে গ্যুতো তন্ত্র মহাবিদ্যালয়ে শিক্ষালাভ করেন। বাহান্ন বছর বয়সে তিনি এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে প্রধানের দায়িত্ব পালন করেন। তিনি ১৭৩২ খ্রিষ্টাব্দে দ্গা'-ল্দান বৌদ্ধবিহারের তিপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি দ্গা'-ল্দান-ছোস-র্গ্যাল  () নামক ধর্মরক্ষকের মূর্তি সংস্কার করেন ও ত্সোং-খা-পা-ব্লো-ব্জাং-গ্রাগ্স-পার মূর্তি নির্মাণ করেন। তার উল্লেখযোগ্য শিষ্য ছিলেন ঙ্গাগ-দ্বাং-নাম-ম্খা'-ব্জাং-পো নামক পঞ্চান্নতম দ্গা'-ল্দান-খ্রি-পা, ব্সান-গ্তান-ফুন-ত্শোগ্স নামক সাতান্নতম দ্গা'-ল্দান-খ্রি-পা, ঙ্গাগ-দ্বাং-ছোস-গ্রাগ্স নামক আটান্নতম দ্গা'-ল্দান-খ্রি-পা, ঙ্গাগ-দ্বাং-ত্শুল-খ্রিম্স নামক একষট্টিতম দ্গা'-ল্দান-খ্রি-পা প্রভৃতি।

## তথ্যসূত্র

বিষয়শ্রেণী:১৬৭৮-এ জন্ম
বিষয়শ্রেণী:১৭৫৬-এ মৃত্যু
বিষয়শ্রেণী:গানদেন ত্রিপা
বার্হস্পত্য

**বার্হস্পত্য** হলো বৃহস্পতি রচিত একটি লোকায়তিক (বস্তুবাদী ও নাস্তিক্যবাদী) শাস্ত্র, যা চার্বাক সম্প্রদায়ের একটি বুনিয়াদি সূত্রগ্রন্থ হিসেবে বিবেচিত।

সূত্রাকারে রচিত এই শাস্ত্র মৌর্য আমলে হারিয়ে গেছে বলে ধারণা করা হয়। দক্ষিণারঞ্জন শাস্ত্রী তার সংগ্রহে থাকা এর ৬০টি সূত্র ১৯২৮ সালে প্রকাশ করেন। তিনি সেগুলো থেকে নির্বাচিত ৫৪টি আবার ১৯৫৯ সালে *[[বার্হস্পত্য সূত্রম]]* নামে প্রকাশ করেন। আর. ভট্টাচার্য ২০০২ সালে সূত্রগুলো পুনরুদ্ধারের প্রচেষ্টা চালান। তার ধারণা, তালিকাবদ্ধ অনেক কাব্যময় সূত্র হয় ভুলভাবে উদ্ধৃত হয়েছে না হয় এগুলোতে বিদেশি বিষয়-আশয় অন্তর্ভুক্ত রয়েছে।

বেশির ভাগ অংশ ভারতীয় মধ্যযুগ বিশেষ করে অষ্টম ও দ্বাদশ শতাব্দিতে বিচ্ছিন্নভাবে পাওয়া গেছে। ১৪ শতাব্দিতে সায়ান রচিত ভারতীয় দর্শন, ‘সর্বদর্শনসমগ্র’ গ্রন্থে চার্বাকদের নিয়ে ব্যাপক আলোচনায় রয়েছে, কিন্তু এতে চার্বাকমতের ব্যাখ্যা ছাড়া তাদের বই থেকে সরাসরি উদ্ধৃতি ব্যবহার করা হয়নি। ভট্টাচার্য ৯ পৃষ্ঠায় ৬৮টি সূত্র তালিকাবদ্ধ করেন।

## তথ্যসূত্র

বিষয়শ্রেণী:ভারতীয় দর্শন
বিষয়শ্রেণী:সংস্কৃত গ্রন্থ
ঙ্গাগ-দ্বাং-ম্ছোগ-ল্দান

**ঙ্গাগ-দ্বাং-ম্ছোগ-ল্দান** () (১৬৭৭-১৭৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়ান্নতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ঙ্গাগ-দ্বাং-ম্ছোগ-ল্দান ১৬৭৭ খ্রিষ্টাব্দে তিব্বতের আমদো অঞ্চলের গ্চান-ত্শা-দ্কার-মো-ফুগ () নামক স্থানে জন্মগ্রহণ করেন। তার পিতার নাম ছিল ফ্যাগ-র্দোর-ব্ক্রা-শিস () এবং মাতার নাম ছিল স্পো-ছোগ-স্ক্যিদ ()। এগারো বছর বয়সে তিনি ব্যা-খুং () বৌদ্ধবিহারে ঙ্গাগ-দ্বাং-ত্শুল-খ্রিম্স () নামক ঐ বিহারের প্রধানের নিকট দীক্ষা ও শিক্ষার্থীর শপথ লাভ করেন। ১৬৯১ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে শিক্ষালাভ করেন। পরবর্তীকালে ব্ক্রা-শিস-ল্হুন-পো বৌদ্ধবিহারে পঞ্চম পাঞ্চেন লামা তাকে ভিক্ষুর শপথ প্রদান করেন। এরপর তিনি লাসা শহরে ফিরে এসে গ্যুমে তন্ত্র মহাবিদ্যালয়ে শিক্ষালাভ করে ১৭০৫ খ্রিষ্টাব্দে নিজের জন্মস্থানে ফিরে যান। তার উল্লেখযোগ্য শিক্ষক ছিলেন ঐ মহাবিদ্যালয়ের তৎকালীন প্রধান ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পা। ১৭১০ খ্রিষ্টাব্দে তিব্বত সরকারের নির্দেশে তিনি ম্ঙ্গা'-রিস () অঞ্চলে ম্থো-ল্দিং () বৌদ্ধবিহারের প্রধানের দায়িত্ব গ্রহণ করেন ও সাত বছর এই পদে থাকেন। এই সময় তিনি রিন-ছেন-ব্জাং-পো প্রতিষ্ঠিত বেশ কিছু মন্দিরের সংস্কার সাধন করেন। তেতাল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধানের দায়িত্ব পালন করেন। ১৭২৮ খ্রিষ্টাব্দে সপ্তম দলাই লামাকে তন্ত্র সম্বন্ধে শিক্ষাদানের জন্য শিক্ষক হিসেবে নিযুক্ত হন এবং এই কাজের জন্য চীন সম্রাটের নিকট হতে আ-ছি-থু-নো-মোন-হান উপাধি লাভ করেন। তিনি ১৭৩৯ খ্রিষ্টাব্দে দ্গা'-ল্দান বৌদ্ধবিহারের চুয়ান্নতম প্রধান হিসেবে নির্বাচিত হন ও এই পদে তিনি সাত বছর থাকেন। অবসরের পর সপ্তম দলাই লামা তাকে র্বা-স্গ্রেং বৌদ্ধবিহারের দায়িত্ব প্রদান করেন।

## তথ্যসূত্র

 

বিষয়শ্রেণী:১৬৭৭-এ জন্ম
বিষয়শ্রেণী:১৭৫১-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:রেতিং রিনপোছে
র্বা-স্গ্রেং রিন-পো-ছে

**র্বা-স্গ্রেং রিন-পো-ছে** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। এই উপাধিধারী লামারা ঐতিহ্যগত ভাবে র্বা-স্গ্রেং বৌদ্ধবিহারের () প্রধান হিসেবে দায়িত্ব পালন করেন।

## ইতিহাস
১৭৩৯ খ্রিষ্টাব্দে সপ্তম দলাই লামা চুয়ান্নতম দ্গা'-ল্দান-খ্রি-পা ঙ্গাগ-দ্বাং-ম্ছোগ-ল্দানকে র্বা-স্গ্রেং বৌদ্ধবিহারের দায়িত্ব প্রদান করেন। পরবর্তীকালে তার পুনর্জন্ম চিহ্নিত করে র্বা-স্গ্রেং রিন-পো-ছে উপাধি প্রদান করা হয়। তৃতীয় র্বা-স্গ্রেং রিন-পো-ছে ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান এবং পঞ্চম র্বা-স্গ্রেং রিন-পো-ছে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান তিব্বতের রাজপ্রতিনিধি হিসেবে দায়িত্ব পালন করেন। ব্লো-গ্রোস-র্গ্যা-ম্ত্শো-'ফ্রিন-লাস-ল্হুন-গ্রুব নামক বর্তমান উপাধিধারী লামাকে সপ্তম র্বা-স্গ্রেং রিন-পো-ছে হিসেবে গণচীন সরকার দ্বারা স্বীকৃতি দেওয়া হলেও তিব্বতী বৌদ্ধ সম্প্রদায় তাকে স্বীকৃতি প্রদান করেননি।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
বিষয়শ্রেণী:তিব্বতের রাজপ্রতিনিধি
সংবাদ শৈলী

**সংবাদ শৈলী** বা **সংবাদ লিখন শৈলী** হলো এক ধরনের গদ্য লিখন রীতি যা গণমাধ্যম অর্থাৎ সংবাদপত্র, রেডিও ও টেলিভিশনের জন্য সংবাদ প্রতিবেদন লেখার ক্ষেত্রে অনুসৃত হয়।
গণমাধ্যমের সংবাদ শৈলী শুধুমাত্র শব্দার্থ ও বাক্যের গঠনগত দিক নয়, বরং সংবাদের মাধ্যমে উপস্থাপিত গল্পের তথ্য এবং উদ্দীষ্ট শ্রোতার কথাও নির্দেশ করে থাকে।

সংবাদ লিখন শৈলীতে পাঁচটি মৌলিক প্রশ্ন, অর্থাৎ— **কে**, **কি**, **কখন**, **কোথায়**, **কেন** (যা *ষড়-ক* নামে অভিহিত) এর উত্তর থাকতে হয়। আর এভাবে সংবাদ লেখাকে উল্টো পিরামিড কাঠামো বা পদ্ধতি বলা হয়।

ঘটনা মাত্রই সংবাদ নয়, কোন ঘটনাকে সংবাদ হয়ে উঠতে হলে কিছু অত্যাবশ্যকীয় বৈশিষ্ট্য ( যেমনঃ নৈকট্য, সময়, পাঠকের আগ্রহ, ফলাফল ও অস্বাভাবিকতা বা যা সচারাচর ঘটে না ) ধারণ করতে হয়।

## বিবরণ
সাংবাদিকতা সাধারণত বর্ণনামুলক লিখন শৈলী মেনে চলে।

সাংবাদিকতার মূল ভিত্তি হলো লিখন শৈলী

* নিবন্ধ (প্রকাশন)

## তথ্যসূত্র
### টীকা

### গ্রন্থতালিকা

## বহিঃসংযোগ
* মৌলিক সংবাদ লিখন

বিষয়শ্রেণী:সাংবাদিকতা
বিষয়শ্রেণী:সংবাদলিখন
বিষয়শ্রেণী:সাংবাদিকতার মান
লি-য়ুল-ছোস-র্গ্যাল

**লি-য়ুল-ছোস-র্গ্যাল** () (১৫০৯-১৫২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্তা-ত্শাগ-র্জে-দ্রুং উপাধিধারী বৌদ্ধ লামা।

## সংক্ষিপ্ত পরিচিতি
লি-য়ুল-ছোস-র্গ্যাল একজন কাল্পনিক চরিত্র বলে মনে করা হয়। তিনি ১৫০৯ খ্রিষ্টাব্দে ভারত বা মধ্য এশিয়ার লি-য়ুল নামক কোন এক কাল্পনিক রাজ্যে জন্মগ্রহণ করেন বলে মনে করা হয়। আঠাশ বছর বয়সে ১৫২৬ খ্রিষ্টাব্দে তার মৃত্যু ঘটে।  এই কাল্পনিক চরিত্রকে দ্বোন-পো-ল্হা-স্ক্যাব্সের পুনর্জন্ম রূপে চিহ্নিত করা হয়।

## তথ্যসূত্র

বিষয়শ্রেণী:১৫০৯-এ জন্ম
বিষয়শ্রেণী:১৫২৬-এ মৃত্যু
বিষয়শ্রেণী:তাৎসাগ জেদ্রুং
উইলিয়ান বর্জেস দা সিলভা

**উইলিয়ান বর্জেস দা সিলভা** (জন্ম: ৯ আগস্ট, ১৯৮৮) রিবেইরাও পেরেজে জন্মগ্রহণকারী ব্রাজিলীয় ফুটবলার। সচরাচর তিনি **উইলিয়ান** নামেই সমধিক পরিচিত। ব্রাজিল জাতীয় ফুটবল দলে খেলার পাশাপাশি ইংলিশ ক্লাব চেলসিতে উইঙ্গার হিসেবে খেলছেন। করিন্থিয়ান্স স্পোর্ট ক্লাবের মাধ্যমে খেলোয়াড়ী জীবন শুরু করেন তিনি। পরবর্তীতে আগস্ট, ২০০৭ সালে €১৪ মিলিয়ন ইউরোর বিনিময়ে ইউক্রেনীয় শাখতার দন্তেস্ক ক্লাবে যোগ দেন। ছয় বছর ইউক্রেনীয় ক্লাবে খেলার পর সংক্ষিপ্তকালের জন্য আনঝি মাখাচকালা ক্লাবে স্থানান্তরিত হন। এরপর £৩২ মিলিয়ন পাউন্ডের বিনিময়ে চেলসি ক্লাবে যোগ দেন।

## আন্তর্জাতিক ফুটবল
ব্রাজিলের অনূর্ধ্ব-২০ দলের মাধ্যমে ২০০৭ সালের দক্ষিণ আমেরিকান যুব চ্যাম্পিয়নশীপ প্রতিযোগিতায় উইলিয়ানের আন্তর্জাতিক ফুটবল অঙ্গণে অভিষেক ঘটে। ৭ জানুয়ারি, ২০০৭ তারিখে অনুষ্ঠিত খেলায় চিলির বিপক্ষে তার দল জয়লাভ করেছিল। ২০০৭ সালের ফিফা অনূর্ধ্ব-২০ বিশ্বকাপে ব্রাজিল দলের অন্যতম সদস্য হলেও কোয়ার্টার ফাইনালে স্পেনের কাছে পরাজিত হয়ে প্রতিযোগিতা থেকে বিদায় নেয় ব্রাজিল দল।

১০ নভেম্বর, ২০১১ তারিখে ব্রাজিলের বড়দের দলের হয়ে গ্যাবনের বিপক্ষে অনুষ্ঠিত এক প্রীতিখেলার মাধ্যমে অভিষেক ঘটে উইলিয়ানের। ১৬ নভেম্বর, ২০১৩ তারিখে তিনি তার প্রথম আন্তর্জাতিক গোল করেন। ফ্লোরিডার মিয়ামিতে অনুষ্ঠিত হন্ডুরাস দলের বিরুদ্ধে ব্রাজিল দল ৫-০ ব্যবধানে বিজয়ী হয়।

৭ মে, ২০১৪ তারিখে উইলিয়ানকে ফিফা বিশ্বকাপের ২৩-সদস্যদের দলে অন্তর্ভুক্ত করা হয়। ১৬-দলীয় দ্বিতীয় রাউন্ডে চিলির বিপক্ষে অস্কারের পরিবর্তে অতিরিক্ত সময়ের দ্বিতীয়ার্ধে মাঠে নামেন। বেলো অরিজণ্ঠে অনুষ্ঠিত ঐ খেলায় টাইব্রেকারে গড়ানো অবস্থায় তিনি পেনাল্টি মিস করেন। তারপরও ব্রাজিল দল কোয়ার্টার-ফাইনালে উত্তীর্ণ হয়।

## তথ্যসূত্র

## বহিঃসংযোগ

* 
* শাখতারের ওয়েবসাইটে উইলিয়ান
*  
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:রাশিয়ায় প্রবাসী ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ফুটবল ক্লাব আনঝি মাখাচকালার খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড়
বিষয়শ্রেণী:ফুলহ্যাম ফুটবল ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় খ্রিস্টান
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
দ্বোন-পো-ল্হা-স্ক্যাব্স

**দ্বোন-পো-ল্হা-স্ক্যাব্স** () (১৪৭৪-১৫০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্তা-ত্শাগ-র্জে-দ্রুং উপাধিধারী বৌদ্ধ লামা।

## সংক্ষিপ্ত পরিচিতি
দ্বোন-পো-ল্হা-স্ক্যাব্স ১৪৭৪ খ্রিষ্টাব্দে তিব্বতের দ্বুস অঞ্চলে স্পো-বো-য়িদ-'ওং () নামক স্থানে জন্মগ্রহণ করেন। তার পিতা 'জাম-দ্ব্যাংস-গ্ঝোন-নু () ছিলেন 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বিখ্যাত বৌদ্ধ লামার জ্যৈষ্ঠ ভ্রাতা। এই বিখ্যাত লামার ভ্রাতুষ্পুত্র হওয়ার কারণে তাকে দ্বোন-পো বা ভ্রাতুষ্পুত্র বলা হত। তিনি ছোস-ক্যি-র্গ্যাল-ম্ত্শান () নামক 'ফাগ্স-পা-ব্দে-ছেন-র্দো-র্জের শিক্ষক ও ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত হন। ব্দে-ছেন-র্দো-র্জে তাকে শিক্ষা ও দীক্ষা প্রদান করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভ করেন।

## তথ্যসূত্র

বিষয়শ্রেণী:১৪৭৪-এ জন্ম
বিষয়শ্রেণী:১৫০৮-এ মৃত্যু
বিষয়শ্রেণী:তাৎসাগ জেদ্রুং
হুয়ান গিয়ের্মো কুয়াদ্রাদো

**হুয়ান গিয়ের্মো কুয়াদ্রাদো বেয়ো** (, ; জন্ম ২৬ মে ১৯৮৮), সচরাচর **কুয়াদ্রাদো** নামে পরিচিত, একজন কলম্বিয়ান ফুটবলার যিনি ইতালীয় ক্লাব এসিএফ ফিওরেন্তিনা এবং কলম্বিয়া জাতীয় দলের হয়ে খেলেন।

দুর্দান্ত গতি এবং ড্রিবলিং দক্ষতার কারণে তিনি ক্লাব এবং জাতীয় দলের গুরুত্বপূর্ণ অংশ হয়ে পড়েছেন। এছাড়া তিনি নিজেকে বিশ্বের অন্যতম ক্ষিপ্র খেলোয়াড় হিসেবেও খ্যাতি অর্জন করেছেন।

গোল উৎযাপনের সময় বিভিন্ন ধরনের নাচের জন্যও কুয়াদ্রাদো বিখ্যাত।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলম্বীয় ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উনিওনে স্পোর্তিভা লেচ্চের খেলোয়াড়
বিষয়শ্রেণী:উদিনেসে কালচোর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:কলম্বীয় প্রবাসী ফুটবলার
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:কলম্বিয়ার আন্তর্জাতিক ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইন্টার মিলানের খেলোয়াড়
বিষয়শ্রেণী:আতালান্তা বেরগামাস্কা কালচোর খেলোয়াড়
ঙ্গাগ-দ্বাং-ছোস-ক্যি-দ্বাং-ফ্যুগ

**ঙ্গাগ-দ্বাং-ছোস-ক্যি-দ্বাং-ফ্যুগ** () (১৬০৬-১৬৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

## সংক্ষিপ্ত পরিচিতি
ঙ্গাগ-দ্বাং-ছোস-ক্যি-দ্বাং-ফ্যুগ ১৬০৬ খ্রিষ্টাব্দে মধ্য তিব্বতের স্পুন-দ্রুগ-র্দ্জোং () অঞ্চলে জন্মগ্রহণ করেন। তার পিতা স্গাম-বু-দোন-গ্রুব () একজন অভিজাত ছিলেন এবং মাতা ব্সোদ-নাম্স-বু-'খ্রিদ () ছিলেন তৃতীয় দলাই লামার ভ্রাতুষ্পুত্রী। পাঁচ বছর বয়সে তাকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার ও ল্হো-রোং () অঞ্চলে অবস্থিত র্তা-ত্শাগ-ল্হুন-গ্রুব-ব্দে-ছেন () বিদ্যায়তনে শিক্ষালাভ করেন। তার উল্লেখযোগ্য শিক্ষক ছিলে পঞ্চম দলাই লামা ও চতুর্থ পাঞ্চেন লামা। পরবর্তীকালে তিনি ব্যা-ফুগ-ম্দো-স্ঙ্গাগ্স-দার-র্গ্যাস-গ্লিং () নামক বৌদ্ধবিহারের প্রধান হিসেবে অধিষ্ঠিত হন। ১৬৪৩ খ্রিষ্টাব্দে তিনি ম্দো-খোগ () নামক স্থানে পাঁচটি বৌদ্ধবিহারকে একত্র করে দ্গা'-ল্দান-ব্শাদ-স্গ্রুব-গ্লিং () নামক বৌদ্ধবিহার প্রতিষ্ঠা করেন।

## তথ্যসূত্র

বিষয়শ্রেণী:১৬০৬-এ জন্ম
বিষয়শ্রেণী:১৬৫২-এ মৃত্যু
বিষয়শ্রেণী:তাৎসাগ জেদ্রুং
ঙ্গাগ-দ্বাং-দ্কোন-ম্ছোগ-ন্যি-মা

**ঙ্গাগ-দ্বাং-দ্কোন-ম্ছোগ-ন্যি-মা** () (১৬৫৩-১৭০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

## সংক্ষিপ্ত পরিচিতি
ঙ্গাগ-দ্বাং-দ্কোন-ম্ছোগ-ন্যি-মা ১৬৫৩ খ্রিষ্টাব্দে তিব্বতের খাম্স () অঞ্চলে লি-ছাব-দ্কার-ম্দো () নামক স্থানে জন্মগ্রহণ করেন। তার পিতার নাম ছিল আ-স্ন্যেদ () এবং মাতার নাম ছিল ত্সে-দ্বাং-ম্ত্শো ()। তিন বছর বয়সে তাকে ঙ্গাগ-দ্বাং-ছোস-ক্যি-দ্বাং-ফ্যুগ নামক পঞ্চম র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে ম্খার-গ্সার-ব্ক্রা-শিস-রাব-ব্র্তান () বৌদ্ধবিহারে তার শিক্ষা শুরু হয়। এগারো বছর বয়সে পঞ্চম দলাই লামা তাকে শিক্ষার্থীর শপথ প্রদান করেন। ১৬৬৮ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে ভর্তি হন এবং আট বছর ধরে শিক্ষা লাভ করেন। চব্বিশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এরপর তিনি দ্পা'-শোদ () বৌদ্ধবিহারে তিন বছরের জন্য প্রশাসনিক দায়িত্বভার গ্রহণ করেন। ১৬৮০ খ্রিষ্টাব্দে তিনি বোশোক্তু জিনোং নামক এক মঙ্গোল রাজপুত্রের আমন্ত্রণে আমদো যাত্রা করে সেখানে সাত বছর ধরে বিভিন্ন ধর্মকেন্দ্রে শিক্ষাদান করেন। ১৬৮৯ খ্রিষ্টাব্দে তিনি তিব্বত সরকারের প্রতিনিধি হিসেবে খালকা ও ঐরাত নামক দুই মঙ্গোল ধর্মগোষ্ঠীর মধ্যে বিবাদের অবসান ঘটান। পরের বছর মাঞ্চু সম্রাট মঙ্গোলদের ব্যাপারে তার হস্তক্ষেপে বিরক্ত হয়ে তাকে বেইজিং প্রেরণ করেন। দ্বিতীয়বার বেইজিং শহরে অবস্থানকালে ১৭০৩ খ্রিষ্টাব্দে তার মৃত্যু হয়।

## তথ্যসূত্র

বিষয়শ্রেণী:১৬৫৩-এ জন্ম
বিষয়শ্রেণী:১৭০৭-এ মৃত্যু
বিষয়শ্রেণী:তাৎসাগ জেদ্রুং
মালভেসি

**মালভেসি** সপুষ্পক উদ্ভিদের একটি পরিবার যাতে প্রায় ২৪৪টি গণ এবং  ৪২২৫+ প্রজাতি রয়েছে। এই পরিবারের সুপরিচিত সদস্য ঢেঁড়শ, তুলা, এবং কোকো। প্রজাতির সংখ্যার দিক থেকে বৃহত্তম গণ হচ্ছে *[[হিবিস্কাস]]* (৩০০ প্রজাতি), *[[Sterculia]]* (২৫০ প্রজাতি), *[[Dombeya]]* (২৫০ প্রজাতি), *[[Pavonia (plant)|Pavonia]]* (২০০ প্রজাতি), and *[[Sida (plant)|Sida]]* (২০০ প্রজাতি).

এই গোত্রের আদর্শ গণটি হলো : *Malva*

## শ্রেণিবিন্যাস
এই গোত্রের শ্রেণিবিন্যাস অত্যন্ত জটিল ও প্রশ্নবিদ্ধ। এখানে Angiosperm Phylogeny Website থেকে প্রকাশিত মালভেসি গোত্রের বিস্তৃতি দেখানো হল।

## সাধারণ বৈশিষ্ট্য
### স্বরুপ
বীরুৎ,গুল্ম বা বৃক্ষ জাতীয়। রোমযুক্ত এবং মিউসিলেজপূর্ণ বা পিচ্ছিল রসযুক্ত।

### [[মূল]]
প্রধান মূলতন্ত্র বিদ্যমান।

### [[কাণ্ড]]
প্রায়ই কাষ্ঠল, তন্তুযুক্ত ও তারকাকার বা বেলনাকার। বেশ শাখান্বিত।
### [[পাতা]]

সরল পত্র। একান্তর পাতা, মুক্তপার্শ্বীয় উপপত্র যুক্ত। জালিকা শিরাবিন্যাস বিদ্যমান। পাতার কিনারা অখণ্ড বা খণ্ডিত। পাতা সবৃন্তক ও ডিম্বাকার।

### [[ফুল]]
একক, বৃহৎ, অক্ষীয় বা শীর্ষ, সম্পূর্ণ, উভলিঙ্গ, গর্ভপাদ পুষ্প। সাধারণত একক ফুল। ফুল একলৈঙ্গিক ও হতে পারে এবং ফুলে ব্র্যাক্ট ও থাকতে পারে। বেশিরভাগ সময়ে ফুল তারকাকার বা রেডিয়াল হয়ে থাকে।

### [[উপবৃতি]]
উপবৃত্যংশ ৩-১০ টি, মুক্ত অথবা যুক্ত। ( *Sida* এবং *Abutilon* গণে উপবৃতি নেই।
### [[দলমণ্ডল]]
পাপড়ি ৫টি, মুক্ত, পুংকেশরীও নলের সাথে গোঁড়ায় যুক্ত, এস্টিভেসন বা পুষ্পপত্রবিন্যাস হল টুইস্টেড(পাকানো)। 
### [[পুংস্তবক]]
পুংকেশর অসংখ্য, একগুচ্ছ, পুংকেশরীয় দণ্ডগুলো যুক্ত হয়ে ফাঁপা পুংকেশরীও নালিকা সৃষ্টি করে। পরাগধানী বৃক্কাকার, এক প্রকোষ্ঠবিশিষ্ট পরাগরেণু বড় ও কণ্টকিত।

### [[স্ত্রীস্তবক]]
সাধারণ গর্ভপত্র ৫-১০ টি, অধিগর্ভ গর্ভাশয়, ১ - বহু প্রকোষ্ঠবিশিষ্ট, সাধারণত ৫ প্রকোষ্ঠ বিশিষ্ট; ডিম্বক এর  সংখ্যা  প্রতি  প্রকোষ্ঠে ১টি হতে বহু। 
### [[অমরাবিন্যাস]]
অক্ষীয় অমরাবিন্যাস। 
### ফল

সাধারণত ক্যাপসিউল, কখনো বেরি অথবা সাইজোকার্প।

## [[পরাগায়ন]]
স্ব-পরাগায়ন হয় না। এই পরিবারের সদস্যরা পতঙ্গপরাগী।

## অর্থনৈতিক গুরুত্ব
ঢেঁড়শ(*Abelmoschus esculentus*) সবজি হিসেবে ব্যবহার করা হয়। জবা(*Hibiscus rosa-sinensis*) নামক ফুল গাছ বাগানে লাগানো হয়। জবা ফুল রক্ত আমাশয় রোগের জন্য ভালো একটি ওষুধ। জবার কলি সকালে কিছুদিন খেলে শারীরিক দুর্বলতা কমে যায়।
কার্পাস(*Gossypium herbaceum*) এর বীজের ত্বক থেকে কার্পাস তুলা পাওয়া যায়। বীজ থেকে ভোজ্য তেল ও পাওয়া যায়। কেনাফ(*Hibiscus cannabinus*) এর বাকল থেকে পাটজাতীয় শক্ত আঁশ পাওয়া যায়। মেস্তাপাট(*Hibiscus sabdariffa var. altissima*) হতে চট, দড়ি পাওয়া যায়। 

## তথ্যসূত্র


## বহিঃসংযোগ

*Malvaceae in Topwalks 
*Alverson, William S., Barbara A. Whitlock, Reto Nyffeler, Clemens Bayer and David A. Baum. 1999. Phylogeny of the core Malvales: evidence from  ''ndh''F sequence data. ''American Journal of Botany'' 86: 1474-1486.
*Core Malvales  from Tree of Life
*Malvaceae: plants of Hawaii (image gallery) from HEAR
*Malvaceae Gallery
*Malvaceae of Mongolia in FloraGREIF 

বিষয়শ্রেণী:সপুষ্পক উদ্ভিদ
বিষয়শ্রেণী:গোত্র (শ্রেণিবিন্যাস)
ব্লো-ব্জাং-দ্পাল-ল্দান-র্গ্যাল-ম্ত্শান

**ব্লো-ব্জাং-দ্পাল-ল্দান-র্গ্যাল-ম্ত্শান** () (১৭০৮-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

## সংক্ষিপ্ত জীবনী
ব্লো-ব্জাং-দ্পাল-ল্দান-র্গ্যাল-ম্ত্শান ১৭০৮ খ্রিষ্টাব্দে তিব্বতের খাম্স () অঞ্চলে জন্মগ্রহণ করেন। তার পিতার নাম ছিল ব্ক্রা-শিস-ছোস-স্ক্যাব্স () এবং মাতার নাম ছিল ম্গোন-নে-মা ()। পাঁচ বছর বয়সে পঞ্চম পাঞ্চেন লামা তাকে ঙ্গাগ-দ্বাং-দ্কোন-ম্ছোগ-ন্যি-মা নামক ষষ্ঠ র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে দ্পা'-শোদ () বৌদ্ধবিহারে তার শিক্ষা শুরু হয়। বারো বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে দোন-য়োদ-ম্খাস-গ্রুব () এবং ব্লো-ব্জাং-স্ব্যিন-পা () নামক ভিক্ষুর নিকট শিক্ষা লাভ শুরু করেন। ১৭২৮ খ্রিষ্টাব্দে সপ্তম দলাই লামা নির্বাসিত হলে তিনি তার সঙ্গে ম্গার-থার () বৌদ্ধবিহার যান ও চার বছর ঐ স্থানে বসবাস করেন। ১৭৩১ খ্রিষ্টাব্দে পঞ্চম পাঞ্চেন লামা তাকে ভিক্ষুর শপথ প্রদান করেন। ১৭৩৭ খ্রিষ্টাব্দ থেকে পরবর্তী দশ বছর তিনি খাম্স অঞ্চলের বিভিন্ন বিহারে শিক্ষাদান করেন। এরপর তিনি দলাই লামার নির্দেশে চীন যাত্রা করেন। চীন সম্রাট তাকে দ্গা'-ল্দান-ব্যিন-ছাগ্স-গ্লিং () বৌদ্ধবিহারের প্রধান হিসেবে অধিষ্ঠিত করেন।

## তথ্যসূত্র

বিষয়শ্রেণী:১৭০৮-এ জন্ম
বিষয়শ্রেণী:১৭৫৮-এ মৃত্যু
বিষয়শ্রেণী:তাৎসাগ জেদ্রুং
উমাইয়া ইবনে খালাফ

থাম্ব|ইসলামের পর বেলাল রা. নির্যাতনের স্বীকার হন।
**উমাইয়া ইবন খালাফ ইবন সাফওয়ান** ছিলেন মক্কার অধিবাসী একজন আরব, কুরাইশ গোত্রের একজন নেতৃস্থানীয় সদস্য এবং বনি জুমাহ গোত্রের প্রধান। তিনি ছিলেন নবী মুহাম্মাদের অনুসারী মুসলিমদের একজন প্রতিপক্ষ যিনি বিলাল ইবন রাবাহ নাম্নী ক্রীতদাস সাহাবীর মুনিব হওয়ার জন্য এবং ইসলাম গ্রহণ করার কারণে তাকে নির্যাতন করার জন্য সবচেয়ে বেশি পরিচিত।
## পরিবার
কুনিয়া: আবু সাফওয়ান

নিসবাহ: উমাইয়া ইবনে খালাফ ইবনে হাবিব ইবনে ওয়াহাব ইবনে হুজাফাহ ইবনে জুমাহ

তার পুত্র, সাফওয়ান ইবনে উমাইয়া, মক্কা বিজয়ের পর্ব ইসলাম ধর্ম গ্রহণ করে। তার আরেক পুত্র ওয়ালিদ বদরের যুদ্ধে নিহত হয়।

ভাই: উবাই ইবনে খালাফ

নাতি: আবদুল্লাহ ইবনে সাফওয়ান

## মুসলিমদের বিরোধিতা
উমাইয়া মক্কার মূর্তিপূজার আনুষ্ঠানিকতার সঙ্গে সম্পৃক্ত ছিলেন। তিনি কাবা প্রাঙ্গনে সুগন্ধি বিতরণ করতেন।

মুহাম্মাদ (সা.) মূর্তিপূজার বিরোধিতা শুরু করলে উমাইয়া তার ঘোর বিরোধী হয়ে ওঠেন।

তিনি তার ক্রীতদাস বিলাল ইবনে রাবাহকে ইসলাম গ্রহণের অপরাধে নির্যাতনের কারণেও সমধিক পরিচিত। বিলাল (রা.) কে মরুভূমির উত্তপ্ত বালিতে শুইয়ে রাখা হতো এবং তার বুকের উপর একটি বড় আকারের ভারি পাথর রেখে দেয়া হতো, যে কারণে সে সময় তার নিঃশ্বাস প্রায় বন্ধ হয়ে যেতো। এরপরেও সে ইসলাম ত্যাগ করতে অস্বীকৃতি জানালে উক্ত পাথরের উপর একজন মানুষকে উঠিয়ে তাকে লাফাতে বলা হতো। এত কিছুর পরেও বিলাল অবিরাম "আহাদ, আহাদ" (এক ঈশ্বর, এক ঈশ্বর) বলে চিৎকার করতে থাকতো।

## বদরের যুদ্ধ
উমাইয়া বদরের যুদ্ধের দিন বিলাল ইবনে রাবাহর নির্দেশনায় আনসারদের হাতে তার এক পুত্রসহ নিহত হন।

## তথ্যসূত্র

বিষয়শ্রেণী:আরব ব্যক্তি
বিষয়শ্রেণী:মুহাম্মাদের যুগের মুসলিমবিরোধী অমুসলিম
বিষয়শ্রেণী:বদর যুদ্ধে নিহত সাহাবা
বিষয়শ্রেণী:কুরাইশ
বিষয়শ্রেণী:৬২৪-এ মৃত্যু
ফ্রিডরিখ ভিলহেল্ম অস্টভাল্ড

**ফ্রিডরিখ উইলহেলম ওস্তওয়াল্ড** (জার্মান উচ্চারণ: [ˈvɪlhɛlm ˈɔstˌvalt] (২ সেপ্টেম্বর ১৮৫৩ - ৪ এপ্রিল ১৯৩২) ছিলেন একজন বাল্টিক-জার্মান রসায়নবিদ এবং দার্শনিক। জ্যাকবাস হেনরিকাস ভ্যান 'টি হফ, ওয়ালথার নার্নস্ট এবং স্যাভান্তে আরহেনিয়াসের সাথে ভৌত রসায়নের ক্ষেত্রের অন্যতম প্রতিষ্ঠাতা হিসেবে অস্টওয়াল্ডকে কৃতিত্ব দেওয়া হয়। তিনি ক্যাটালাইসিস, রাসায়নিক ভারসাম্য এবং প্রতিক্রিয়া বেগের ক্ষেত্রে বৈজ্ঞানিক অবদানের জন্য ১৯০৯ সালে রসায়নে নোবেল পুরস্কার লাভ করেন।

১৯০৬ সালে শিক্ষাজীবন থেকে অবসর গ্রহণের পর, অস্টওয়াল্ড দর্শন, শিল্প এবং রাজনীতিতে অনেক বেশি জড়িয়ে পড়েন। তিনি এর প্রতিটি ক্ষেত্রেই গুরুত্বপূর্ণ অবদান রেখেছিলেন।

## জীবনী

### প্রাথমিক জীবন

### শিক্ষা জীবন

## ব্যক্তিগত জীবন

## অবদান

## পুরস্কার ও সম্মাননা

## আরো দেখুন
*অস্টভাল্ড কালার সিস্টেম
*অস্টভাল্ড তরলীকরণ বিধি
*অস্টভাল্ড বিধি
*হাইড্রোজেন প্রযুক্তির সময়রেখা
*বাল্টিক জার্মান বিজ্ঞানীদের তালিকা

## তথ্যসূত্র

বিষয়শ্রেণী:১৮৫৩-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:রুশ নোবেল বিজয়ী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
ক্যারল লিনলি

**ক্যারল লিনলি** () (জন্ম: ফেব্রুয়ারি ১৩, ১৯৪২) একজন মার্কিন অভিনেত্রী এবং প্রাক্তন শিশু মডেল।

## প্রাথমিক জীবন
ক্যারল অ্যান জোন্স ম্যানহাটনে জন্ম নেন। তার বাবা ফ্রান্সেস এবং মা সিরিল জোন্স। তার বাবা আইরিশ এবং মা নিউ ইংল্যান্ডের অধিবাসী, যিনি একজন ইংরেজ, স্কটিশ, ওয়েলশ, জার্মান, এবং নেটিভ আমেরিকান ছিলেন।

## কর্মজীবন
তিনি শিশু অভিনেত্রী হিসেবে তার অভিনয় কর্মজীবন শুরু করেন **ক্যারল লি** নামে। এপ্রিল ২২, ১৯৫৭ সালে লাইফ পত্রিকার প্রচ্ছদে উপস্থিতির পর তিনি অভিনয় শুরু করেন। সেসময় একই নামে অন্য একজন অভিনেত্রী থাকায় তিনি নাম পরিবর্তন করে ক্যারল লিনলি রাখেন।

## চলচ্চিত্র তালিকা

## তথ্যসূত্র

## বহিঃসংযোগ

*
* 
*
*
*
* ''দ্য বিগ ভ্যালি'' চলচ্চিত্রে তার উপস্থিতির চিত্র

 

বিষয়শ্রেণী:১৯৪২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু মডেল
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:ম্যানহাটনের ব্যক্তি
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:মার্কিন প্রবাসী অভিনেত্রী
সাইফউদ্দিন ফিরোজ শাহ

**সাইফউদ্দিন ফিরোজ শাহ** (শাসনকাল ১৪৮৭-১৪৮৯) ছিলেন বাংলার হাবশি রাজবংশের দ্বিতীয় সুলতান। তার মূল নাম মালিক ইনদিল। তিনি আবিসিনিয়দের বংশধর ছিলেন। ইলিয়াস শাহি রাজবংশের তিনি একজন সেনা অধিনায়ক ছিলেন।

## ইতিহাস
১৪৮৭ সালে হাবশি রাজবংশের প্রতিষ্ঠাতা শাহজাদা বারবাক নিহত হওয়ার পর সাইফউদ্দিন ফিরোজ শাহ ক্ষমতালাভ করেন। এবং তিনি মোট ২ বছর বাংলার শাসক ছিলেন ৷ তার শাসন শেষ হওয়ার পর দ্বিতীয় মাহমুদ শাহ সুলতান হন ৷

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৪৮৯-এ মৃত্যু
বিষয়শ্রেণী:হাবশি রাজবংশ
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান

**'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান** () (১৩৭৯-১৪৪৯) তিব্বতের 'ব্রাস-স্পুংস বৌদ্ধবিহার নামক দ্গে-লুগ্স বৌদ্ধ ধর্মসম্প্রদায়ের অন্যতম প্রধান বৌদ্ধবিহারের প্রতিষ্ঠাতা ছিলেন।

## জন্ম ও শিক্ষা
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৩৭৯ খ্রিষ্টাব্দে তিব্বতের ব্সাম-য়াস () অঞ্চলে জন্মগ্রহণ করেন। তার পিতার নাম ছিল দ্গে-ব্স্ন্যেন ()। তিনি র্ত্সে-থাং () বৌদ্ধবিহারে দীক্ষালাভ করেন। তিনি গ্সাং-ফু () বৌদ্ধবিহারে তিনি গ্ন্যাল-র্গোদ-রিন-ছেন-ব্সাম-'গ্রুব () ও ল্দান-মা-দ্কোন-ম্ছোগ-সেং-গে () নামক দুই ভিক্ষুর নিকট প্রজ্ঞাপারমিতা সম্বন্ধে এবং ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট লাম-রিম-ছেন-মো এবং স্ঙ্গাগ্স-রিম-ছেন-মো সম্বন্ধে শিক্ষালাভ করেন। ত্সোং-খা-পা-ব্লো-ব্জাং-গ্রাগ্স-পা তাকে ভিক্ষুর শপথও প্রদান করেন।

## অবদান
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৪১৬ খ্রিষ্টাব্দে 'ব্রাস-স্পুংস বৌদ্ধবিহার প্রতিষ্ঠা করেন। তার আমলেই এই বিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক সাতটি বিখ্যাত মহাবিদ্যালয় স্থাপিত হয়। তিনি ত্সোং-খা-পা'ই-গ্সাং-বা'ই-র্নাম-থার () নামক ত্সোং-খা-পা-ব্লো-ব্জাং-গ্রাগ্স-পার জীবনী গ্রন্থ রচনা করেন। 

## তথ্যসূত্র

বিষয়শ্রেণী:১৩৭৯-এ জন্ম
বিষয়শ্রেণী:১৪৪৯-এ মৃত্যু
বিষয়শ্রেণী:গেলুগ
দ্বিতীয় মাহমুদ শাহ (বাংলা)

**দ্বিতীয় মাহমুদ শাহ** (শাসনকাল ১৪৮৯-১৪৯০) ছিলেন বাংলার একজন সুলতান। তিনি শৈশবে সুলতান হন। হাবশ খান এসময় প্রকৃতপক্ষে শাসক ছিলেন।

শামসউদ্দিন মোজাফফর শাহ কর্তৃক তারা দুজনেই ১৪৯০ সালে নিহত হন।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৪৯০-এ মৃত্যু
বিষয়শ্রেণী:হাবশি রাজবংশ
পানিদর্শন

পানি নিয়ে সর্বপ্রথম দর্শনমত প্রচারিত হয়েছে প্রাচীন গ্রিসে। দার্শনিক থেলিস (Thales) এ-দর্শনের জনক। 
থেলিসের মতে, পানি সমস্ত দ্রব্যের মূল ও আদি কারণ। পানি থেকেই সবকিছুর উৎপত্তি এবং পানিতেই সবকিছু বিলীন হচ্ছে। পৃথিবী মহাসমুদ্রে ভাসমান এবং পানি থেকেই সার সংগ্রহ করে। এ-বিশ্বব্রহ্মাণ্ডের সবকিছুই পানির নানা রূপান্তর মাত্র।

থেলিস বলেন, জগতে যে সমস্ত দ্রব্য আমাদের গোচরীভূত হচ্ছে তার মধ্যে পানির গুণ এই যে, কঠিন, তরল, বায়বীয়- এই তিন রকম অবস্থা পানি সহজে ধারণ করতে পারে। পানি কখনো বাষ্প হচ্ছে, কখনো বা জমে বরফ হচ্ছে। নদী, হ্রদ ইত্যাদি জলাশয় গ্রীষ্মকালে শুকাতে থাকে, বর্ষায় আবার প্লাবিত হয়। এ-ছাড়াও সমুদ্রবক্ষে দ্বীপের উৎপত্তি, নদীগর্ভে নতুন ভূভাগের সৃষ্টি, ভূমিকম্পে জলরাশির আবির্ভাব ও তিরোভাব এ-সমস্ত ঘটনা পানির ক্রিয়ারূপ নামেই গণ্য। বস্তুত, পানিই সৃষ্টির মূল উপাদান। বস্তুমাত্রই পানির অবস্থাভেদে উৎপন্ন।
 
পানিই যে সমস্ত বস্তুর উৎপত্তির উৎস, পানিই যে দ্রব্যের মূল ও আদি উপাদান- এই কথাসম্বলিত থেলিসের বৈজ্ঞানিক বিশ্লেষণযুক্ত বক্তব্যকেই দর্শনে পানিদর্শন (Water Philosophy) বলা হয়।

## উৎস

বিষয়শ্রেণী:দর্শন
বিষয়শ্রেণী:দার্শনিক মতবাদ
বিষয়শ্রেণী:দার্শনিক তত্ত্ব
বিষয়শ্রেণী:পাশ্চাত্য দর্শন
শামসউদ্দিন মোজাফফর শাহ

**শামসউদ্দিন মোজাফফর শাহ** (শাসনকাল ১৪৯০-৯৪) ছিলেন বাংলার একজন হাবশি সুলতান। তার মূল নাম ছিল সিদি বদর। তিনি প্রথমে বালক সুলতান দ্বিতীয় মাহমুদ শাহের অভিভাবক হাবাশ খান ও পরে সুলতানকে হত্যা করেন। তিনি *শামসউদ্দিন মোজাফফর শাহ* উপাধি গ্রহণ করে ক্ষমতারোহণ করেন। ১৪৯৪ সালে তার উজির সাইদ হুসাইনের নেতৃত্বাধীন বিদ্রোহীদের হাতে নিহত হন। উজির আলাউদ্দিন হোসেন শাহ নাম গ্রহণ করে ক্ষমতারোহণ করেন। ইন্দো-পারসিয়ান ইতিহাসবিদরা তাকে একজন অত্যাচারী হিসেবে বর্ণনা করেছেন যার অত্যাচার অভিজাত ও সাধারণ প্রজাদের শত্রুভাবাপন্ন করে তুলেছিল।

## আরও দেখুন
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:হাবশি রাজবংশ
বিষয়শ্রেণী:১৪৯৪-এ মৃত্যু
বিংশ-শতাব্দীর দর্শন

**বিংশ শতাব্দীর দর্শনে** যৌক্তিক ইতিবাদ, বিশ্লেষণী দর্শন, প্রপঞ্চবাদ, অস্তিত্ববাদ এবং উত্তরণির্মানবাদ ইত্যাদি নতুন দার্শনিক সম্প্রদায়ের উন্নয়ন দেখা যায়। দর্শনের যুগ অনুযায়ী, এটি সাধারণত সমকালীন দর্শনের সাথে সম্পৃক্ত (পরবর্তীতে আধুনিক দর্শন, যা দেকার্তের সময় থেকে বিংশ শতক পর্যন্ত বিস্তৃত)।

## বিশ্লেষণী দর্শন

বিশ্লেষণী দর্শন ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।

### জ্ঞানতত্ত্ব

### যৌক্তিক ইতিবাদ

যৌক্তিক ইতিবাদ মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।

### নয়াপ্রয়োগবাদ

### সাধারণ ভাষা দর্শন

## মহাদেশীয় দর্শন

### অস্তিত্ববাদ

এটি বিংশ শতাব্দীর একটি শীর্ষ স্থানীয় মতবাদ। এই মতবাদটি মানুষের মুখে মুখে ঘুরে বেড়ায়। অস্তিত্ত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে, বিশেষ করে সাধারণ মানুষের কাছে। যেখানে উনিশ শতকের জীবন দর্শন অভিজাত শ্রেণীর জন্যই শুধুমাত্র সীমাবদ্ধ ছিলো। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্ব শর্তের প্রয়োজন হয়। এ পূর্বশর্তগুলো আমেরিকা ইংল্যান্ড ও মতো পুজিবাদী দেশগুলোতে তৈরি হয়নি বা ব্যবহার হয়নি।

### মার্কসবাদ

### প্রপঞ্চবাদ

### উত্তরণির্মানবাদ

### নির্মানবাদ

## আরও দেখুন
* বিংশ-শতাব্দীর ফরাসি দর্শন

## তথ্যসূত্র

## বহিঃসংযোগ
* 
* 

বিষয়শ্রেণী:২০শ শতাব্দীর দর্শন
বিষয়শ্রেণী:পাশ্চাত্য দর্শন
বিষয়শ্রেণী:সমকালীন দর্শন
বিষয়শ্রেণী:মহাদেশীয় দর্শন
বিষয়শ্রেণী:দার্শনিক আন্দোলন
বিষয়শ্রেণী:দার্শনিক ঐতিহ্য
বিষয়শ্রেণী:বিশ্লেষণী দর্শন
দ্বিতীয় আলাউদ্দিন ফিরোজ শাহ

**আলাউদ্দীন ফিরোজ শাহ** (, ) ছিলেন বাংলার সুলতান নাসিরউদ্দিন নুসরাত শাহ-এর পুত্র ও উত্তরসূরি। তিনি পিতার শাসনামলে চট্টগ্রাম অঞ্চলের গভর্নর হিসেবে দায়িত্ব পালন করেন এবং বাংলা সাহিত্যের পৃষ্ঠপোষক ছিলেন।

১৫৩৩ সালে ফিরোজ শাহ সিংহাসনে আরোহণ করেন। তাঁর শাসনামলে আহোম রাজ্যের সঙ্গে সংঘর্ষ অব্যাহত ছিল এবং তুরবক খান নেতৃত্বাধীন বাংলা সেনাবাহিনী কলিয়াবর পর্যন্ত অগ্রসর হয়েছিল। সুলতান হিসেবে তিন মাসের মধ্যেই ফিরোজ শাহ তাঁর কাকা কর্তৃক নিহত হন; পরবর্তীতে তাঁর কাকা গিয়াসউদ্দিন মাহমুদ শাহ সুলতান হিসেবে সিংহাসনে আরোহণ করেন।

## প্রারম্ভিক জীবন ও পটভূমি

ফিরোজ বাংলা সালতানাতে এক অভিজাত বাঙালি সুন্নি মুসলিম পরিবারে জন্মগ্রহণ করেন, যা হোসেন শাহি রাজবংশ নামে পরিচিত ছিল। তাঁর পিতা নাসিরউদ্দিন নুসরাত শাহ ছিলেন বাংলার সুলতান আলাউদ্দিন হোসেন শাহ-এর পুত্র এবং দিল্লির সুলতান ইবরাহিম লোদি-এর জামাতা। শৈশবকাল থেকেই ফিরোজ বাংলা সাহিত্যের প্রতি অনুরাগী ছিলেন।
রাজকুমার ও চট্টগ্রাম অঞ্চলের গভর্নর হিসেবে, ফিরোজ কবি দ্বিজ শ্রীধরকে *বিদ্যাসুন্দর* নামক প্রেমকাহিনীটি বাংলা কাব্যরূপে রচনার অনুরোধ জানান। কাহিনীটি পরবর্তীতে তাঁর শাসনামলে সমাপ্ত হয়। শ্রীধর তাঁর কাব্যে ফিরোজের ভদ্রতা, প্রজ্ঞা ও উত্তম চরিত্রের উল্লেখযোগ্য প্রশংসা করেছেন।

## শাসনকাল

সুলতান নসরত শাহ তাঁর পিতা আলাউদ্দীন হুসাইন শাহ-এর সমাধি পরিদর্শন শেষে ফেরার পথে এক খোজা দ্বারা নিহত হন। তাঁর মৃত্যুর পর সিংহাসন নিয়ে বিরোধ দেখা দেয় পুত্র ফিরোজ ও ভাই মাহমুদ-এর মধ্য। নসরত শাহের রাজত্বে মাহমুদ *[[আমীর]]*–এর পদে অধিষ্ঠিত ছিলেন এবং ২০শ শতকের ইতিহাসবিদ যদুনাথ সরকার উল্লেখ করেন যে রাজকীয় প্রতীক ব্যবহারের কারণে মাহমুদই সম্ভবত প্রকৃত রাজ্য উত্তরাধিকারী ছিলেন। তবুও সালতানাতের অভিজাতগণ—এদের মধ্যে মাহমুদের ভগ্নিপতি তথা ফিরোজের ফুফা ও উত্তর বিহারের গভর্নর মখদুম আলম ফিরোজ শাহকে সিংহাসনে বসান।

৯৩৯ আ.হ. সালের রমজান মাসের প্রথম দিন (২৭ মার্চ ১৫৩৩) বর্ধমান জেলার কালনায় ফিরোজ শাহের গভর্নর, সেনাপতি ও মন্ত্রী উলুঘ মসনদ খান একটি জামে মসজিদ নির্মাণ করেন। তবে সিংহাসনে আরোহণের মাত্র তিন মাসের মধ্যেই ফিরোজ শাহ তাঁর চাচা মাহমুদের হাতে নিহত হন এবং মাহমুদই বাংলার সুলতান হিসেবে তাঁকে উত্তরাধিকারসূত্রে অনুসরণ করেন।

## ঐতিহ্য

১৭৮৭ সালে গুলাম হুসাইন সালিম রচিত *রিয়াজুস-সালাতিন* ছিল বঙ্গদেশের ইতিহাসে প্রথম গ্রন্থ যেখানে ফিরোজ শাহের উল্লেখ পাওয়া যায়; এর আগে রচিত ইতিহাসসমূহ—যেমন ফিরিশ্তা বা নিজামুদ্দিন আহমদ—তাঁর নাম সম্পূর্ণভাবে উপেক্ষা করেছিল। সালিম তাঁর তথ্য কোন উৎস থেকে পেয়েছিলেন তা জানা যায় না। এক শতাব্দী পরে হাইনরিখ ব্লখমান কালনা শাহী মসজিদ–সংলগ্ন যে শিলালিপি উন্মোচন করেন, তাতে উলুঘ মসনদ খানের নির্মিত এই মসজিদের কথা স্পষ্টভাবে উল্লেখ ছিল, এবং তখন মসজিদটি ব্যবহৃত হতো ও এর অভিভাবকদের অধীনে বহু বিঘা জমিদারিও ছিল। ফিরোজ শাহের শাসনামলের মুদ্রাসমূহ বর্তমানে ব্রিটিশ মিউজিয়ামে সংরক্ষিত রয়েছে।

## আরও দেখুন
*হোসেন শাহি রাজবংশ
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস
*ফিরোজ শাহ সরদার 

## তথ্যসূত্র

বিষয়শ্রেণী:১৫৩৩-এ মৃত্যু
বিষয়শ্রেণী:হোসেন শাহী রাজবংশ
বিষয়শ্রেণী:গুপ্তহত্যার শিকার ভারতীয় ব্যক্তি
বিষয়শ্রেণী:১৬শ শতাব্দীর বাঙালি
বিষয়শ্রেণী:চট্টগ্রামের গভর্নর
বিষয়শ্রেণী:১৬শ শতাব্দীতে খুন হওয়া রাজশাসক
ইরফান মাক্কি

**ইরফান মাক্কি** হলেন একজন পাকিস্তান-বংশোদ্ভুত কানাডীয় মুসলিম গায়ক এবং গীতিকার। তিনি অ্যাওয়েকেনিং রেকর্ডসের সাথে ইসলাম প্রভাবিত সঙ্গীতকে বিশেষায়িত করার এবং সনি মিউজিকের সাথে বিতরণ অনুমতির শর্তে চুক্তিবদ্ধ হয়েছেন।

## এ্যালবামের তালিকা
;এ্যালবাম

## মিউজিক ভিডিওর তালিকা
* ২০১১: "আই বিলিভ" (ফিচারিং মেহের জেইন) http://www.youtube.com/watch?v=pRztmbnyV70

## তথ্যসূত্র

## বহিঃসংযোগ
* 

বিষয়শ্রেণী:জন্মসাল অজানা (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের মুসলিম
বিষয়শ্রেণী:কানাডার মুসলিম
বিষয়শ্রেণী:ইসলামে ধর্মান্তরিত
বিষয়শ্রেণী:শিখধর্ম থেকে ধর্মান্তরিত মুসলিম
বিষয়শ্রেণী:কানাডার পাকিস্তানি অভিবাসী
বিষয়শ্রেণী:পাকিস্তানি বংশোদ্ভুত কানাডার ব্যক্তি
বিষয়শ্রেণী:কানাডার গায়ক-গীতিকার
বিষয়শ্রেণী:ইসলামি সঙ্গীত পরিবেশনকারী
বিষয়শ্রেণী:কানাডার নাগরিকীকৃত নাগরিক
বিষয়শ্রেণী:২১শ শতাব্দীর কানাডীয় সঙ্গীতশিল্পী
বিষয়শ্রেণী:কানাডীয় মুসলিম
বিষয়শ্রেণী:পাকিস্তানি মুসলিম
বিষয়শ্রেণী:১৯৭৫-এ জন্ম
বিষয়শ্রেণী:রোটানা রেকর্ডের শিল্পী
বিষয়শ্রেণী:অ্যাওয়েকেনিং মিউজিকের শিল্পী
বিষয়শ্রেণী:২১শ শতাব্দীর কানাডীয় সঙ্গীতশিল্পী-গীতরচয়িতা